РАЙОННА ИЗБИРАТЕЛНА КОМИСИЯ

БЛАГОЕВГРАД

**П Р О Т О К О Л №5 /07.10.2021г.**

ИЗБОРИ ЗА ПРЕЗИДЕНТ И ВИЦЕПРЕЗИДЕНТ НА РЕПУБЛИКАТА И ЗА НАРОДНО СЪБРАНИЕ

На 07 октомври 2021 г. от 18:00 часа се проведе заседание на Районната избирателна комисия Благоевград, при следния

 Д н е в е н р е д:

1. Доклад на входяща поща
2. Проект на решение относно регистрация на кандидати за народни представители в изборите на 14 ноември 2021г. в изборен район 01-Благоевградски за Регистриране на кандидатска листа на ПП „БРИГАДА“.
3. Проект на решение относно определяне дата и час за провеждане на жребий за определяне на реда за представяне на партиите и коалициите в диспутите по регионалните радио- и телевизионни центрове на БНР и БНТ в изборите за народни представители.
4. Проект на решение относно създаване на работни групи от специалисти–технически експерти за подпомагане на дейността на комисията.

5. Разни.

ПРИСЪСТВАХА:

Ангел Ризов, Галена Манова-Узунова, Антоанета Богданова, Тина Кълбова, Радослав Митрев, Зоя Манова, Десислава Грозданова, Елена Панчева, Галина Тренчева-Николова, Валентин Бошкилов, Мустафа Сирачки, Анна Бистричка, Емил Тодоров.

ОТСЪСТВАХА: Антоанета Кръстева, Милена Велкова, Мария Захова, Мартин Бориков.

Заседанието бе открито в 18:00 ч. и председателствано от Ангел Ризов - председател на комисията.

Ангел Ризов:

Добър вечер колеги, откривам заседанието на Районната избирателна комисия – Благоевград.

Запознати сте с проекта за дневен ред:

Колеги, който е съгласен с предложения дневен ред, моля да гласува.

Гласували 13 членове, от които» ЗА» 13, » ПРОТИВ» няма.

Дневният ред е приет.

По точка 1 от дневния ред:

Ангел Ризов: Колеги, по т. 1 от дневния ред давам думата на г-жа Анна Бистричка:

Анна Бистричка пристъпва към доклад на входящата поща, постъпила в РИК 01 Благоевград от 05.10.2021 г. до 07.10.2021 г.

По точка 2 от дневния ред:

Ангел Ризов: Колеги, по т. 2 от дневния ред, знаете, че имаме две допълнителни места за двама допълнителни специалисти – технически сътрудници, които да подпомагат дейността на РИК, които трябва да определим и назначим. Предлагам най-напред да гласуваме начина, по който да ги определим. Към момента определяхме техническите сътрудници и Ай-ти специалистите по квотите в РИК. Това са начините възможни – единия по квотите на РИК, другия като общо гласуване. Предлагам ви да гласуваме един от двата метода и после по един от двата метода да определим техническите специалисти. Други предложения има ли?

Радослав Митрев: На общо гласуване за всеки кандидат по отделно, това ли имате предвид?

Ангел Ризов: Да.

Радослав Митрев: А, колко кандидати имаме? Постъпили предложения имаме ли? Защото, ако са само двама няма за какво да ги гласуваме.

Ангел Ризов: Постъпилите кандидатури са трима.

Антоанета Богданова: Кандидатурите са: Евгения Станинска, която е работила в РИК, Наджие Вакльова, която също е работила в РИК и Мария Тодорова, тя е нов човек, мисля, че не е участвала в РИК до момента.

Радослав Митрев: Щом имаме три кандидатури предлагам да гласуваме поименно.

Ангел Ризов: Колеги, който е съгласен поименно да се гласуват кандидатурите, без оглед на партийните квоти, моля да гласува.

При проведено гласуване ,,ЗА” гласуват 12 членове, ,,ПРОТИВ” 1 член

Преминаваме към гласуване тогава на кандидатите по имена.

Ангел Ризов: Колеги, който е съгласен Евгения Станинска да бъде назначена като специалист – технически сътрудник, който да подпомага дейността на Комисията, моля да гласува.

При проведеното гласуване „ЗА“ гласуват 13 члена на РИК 01.

„ПРОТИВ“ няма.

Ангел Ризов : Имаме решение 36-ПВР/НС/07.10.2021 г., както следва:

**РЕШЕНИЕ
№ 36- ПВР/НС
Благоевград, 07.10.2021**

ОТНОСНО: създаване на работни групи от специалисти за подпомагане на дейността на комисията.

На основание чл.72, ал.1,т.1 от Изборния кодекс и във връзка с Решение № 542- ПВР/НС от 16.09.2021г. на ЦИК,  и Писмо на ЦИК, входирано в РИК - Благоевград с №52/05.10.2021 при спазване на законоустановения кворум, Районната избирателна комисия-Благоевград

**РЕШИ:**

1. Създава работна група в състав:

Евгения Христова Станинска, ЕГН \*\*\*\*\*\*\*\*\*\*\*\*\*\*\*\*\* –  *специалист-технически сътрудник* към РИК 01 Благоевград, който да подпомага дейността на комисията.

Специалистът технически сътрудник към Районната избирателна комисия – Благоевград да изпълнява своите задължения за периода от 08.10.2021г. до 05.12.2021г. (включително), съгласно *„Правила за дейността на експерти и сътрудници, подпомагащи дейността на РИК, във връзка с  изборите за Президент и вицепрезидент и народни представители на 04 ноември  2021 г*.“

1. Месечното възнаграждение на *специалиста – технически сътрудник*е в размер съгласно Решение №542-ПВР/НС от 16.09.2021г. на ЦИК.

Заверено копие от решението да се изпрати на Областен управител на Област с административен център Благоевград за сключване на граждански договор с определенoто в настоящото решение лице.

Решението бе взето единодушно в 18.10 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

Ангел Ризов: Колеги, който е съгласен Мария Тодорова да бъде назначена като специалист – технически сътрудник, който да подпомага дейността на Комисията, моля да гласува.

При проведеното гласуване „ЗА“ 1 член на РИК 01.

„ПРОТИВ“ 12.

Ангел Ризов: Предложението не се приема.

Ангел Ризов: Колеги, който е съгласен Наджие Вакльова да бъде назначена като специалист – технически сътрудник, който да подпомага дейността на Комисията, моля да гласува.

При проведеното гласуване „ЗА“ 13 член на РИК 01.

„ПРОТИВ“ няма.

Ангел Ризов : Имаме решение 37-ПВР/НС/07.10.2021 г., както следва:

**РЕШЕНИЕ
№ 37- ПВР/НС
Благоевград, 07.10.2021**

ОТНОСНО: създаване на работни групи от специалисти за подпомагане на дейността на комисията.

На основание чл.72, ал.1,т.1 от Изборния кодекс и във връзка с Решение №542- ПВР/НС от 16.09.2021г. на ЦИК,  ,  и Писмо на ЦИК, входирано в РИК - Благоевград с №52/05.10.2021 при спазване на законоустановения кворум, Районната избирателна комисия-Благоевград

**РЕШИ:**

1. Създава работна група в състав:

Наджие Мустафова Вакльова, ЕГН \*\*\*\*\*\*\*\*\*\* – *специалист-технически сътрудник* към РИК 01 Благоевград, който да подпомага дейността на комисията.

Специалистът технически сътрудник към Районната избирателна комисия – Благоевград да изпълнява своите задължения за периода от 08.10.2021г. до 05.12.2021г. (включително), съгласно *„Правила за дейността на експерти и сътрудници, подпомагащи дейността на РИК, във връзка с  изборите  за Президент и вицепрезидент и  народни представители на 04 ноември  2021 г*.“

1. Месечното възнаграждение на *специалиста – технически сътрудник*е в размер съгласно Решение №542-ПВР/НС от 16.09.2021г. на ЦИК.

Заверено копие от решението да се изпрати на Областен управител на Област с административен център Благоевград за сключване на граждански договор с определенoто в настоящото решение лице.

Решението бе взето единодушно в 18:12 часа.

Настоящото решение подлежи на обжалване пред Централна избирателна комисия в срок 3 /три/ дни от обявяването му.

 Ангел Ризов: Преминаваме към точка 3 от дневния ред давам думата на г-жа Анна Бистричка.

Ангел Ризов излиза от залата, членовете стават 12. Заседанието продължава да се ръководи от Антоанета Богданова – Заместник-председател на РИК.

 Анна Бистричка: Колеги, предлагам Ви проект на решение №38 -ПВР/НС/07.10.2021 г.:

**РЕШЕНИЕ
 №38-НС
Благоевград, 07.10.2021**

ОТНОСНО: Предложение за регистрация на кандидати за народни представители в изборите на 14 ноември 2021 г. в изборен район 01-Благоевградски от ПП „БРИГАДА “

В РИК-Благоевград е постъпило предложение /приложение 73-НС от изборните книжа/ от ПП „БРИГАДА “ за регистрация на кандидатска листа за народни представители в изборите на 14 ноември 2021г. в изборен район 01-Благоевградски, подписано от Арбен Ефремов Хавальов– представляващ партията.

Предложението е заведено с вх. № 81/07.10.2021 г., във входящия регистър на РИК, както и  с вх. № 02/07.10.2021г. в регистър на кандидатски листи за участие в изборите за народни представители на 14 ноември 2021 г. /приложение 82-НС /.

Към предложението са приложени:

- заявление-декларация /приложение 78-НС / подписани от кандидатите –  2 /два/ броя;

С оглед на горното и след като констатира, че ПП „БРИГАДА“ е регистрирана за участие в изборите за народни представители на 14 ноември 2021г. с Решение № 615-НС от 24 септември 2021 г. на ЦИК и след като установи, че са налице изискванията на чл.255, ал.1, т.1, т.3,  т.6 от Изборния кодекс,на основание чл.72, ал.1, т.8 от Изборния кодекс и Решение № 579-НС/23.09.2021г. на ЦИК, при спазване на законоустановения кворум, Районна избирателна комисия- Благоевград

**РЕШИ:**

1. Регистрира кандидатската листа на ПП „БРИГАДА “ за народни представители в изборите на 14 ноември  2021 г. в изборен район 01-Благоевградски.
2. Обявява кандидати за народни представители в изборите на 14 ноември 2021г. в изборен район 01-Благоевградски,  предложени от ПП „БРИГАДА “, както следва:

1. Арбен Ефремов Хавальов, ЕГН: \*\*\*\*\*\*\*\*\*\*\*\*\*\*
2. Лиляна Иванова Хаджиева, ЕГН: \*\*\*\*\*\*\*\*\*\*\*\*\*\*

На регистрираните и обявени кандидати да се издадат удостоверения по образец Приложение  от изборните книжа.

Решението е прието единодушно в 18.15 часа.

Настоящото решение подлежи на обжалване пред Централната избирателна комисия в срок до 3 /три/ дни от обявяването му.

При проведеното гласуване „ЗА“ гласуват 13 члена на РИК 01.

„ПРОТИВ“ няма.

Антоанета Богданова: Имаме решение 38-ПВР/НС/07.10.2021 г.

По точка 4 от дневния ред:

Антоанета Богданова: По точка 4 от дневния ред, давам думата на г-н Радослав Митрев.

Радослав Митрев: Колеги, предлагам Ви проект на решение №39 -ПВР/НС/07.10.2021 г.:

**РЕШЕНИЕ
 №39-ПВР/НС
Благоевград, 07.10.2021**

ОТНОСНО: Определяне на дата и час за провеждане на жребий за реда за представяне на кандидатите, регистрирани от партиите и коалициите в диспутите по регионалните радио- и телевизионни центрове на БНР и БНТ .

След като взе в предвид, че в изборен район  01 Благоевградски, се намира седалището на Радио - телевизионен център Благоевград на БНР и БНТ, и на основание чл.72,ал.1,т.1 във връзка с чл.196, ал.3 от Изборния кодекс  при спазване на законоустановения кворум, Районна избирателна комисия - Благоевград

**РЕШИ:**

1. Определя дата и час за провеждане на жребия за определяне на реда за представяне на кандидатите на партиите и коалициите в диспутите по регионалните радио- и телевизионни центрове на БНР и БНТ в изборите за президент и вицепрезидент на републиката и за народни представители на 14 ноември 2021г.: **13**.**10.2021 г. сряда от 13.30 часа в заседателната зала на РИК 01  Благоевград (Зала 32, ет.3 в сградата на Областна администрация Благоевград).**
2. Тегленето на жребия ще се извърши публично, с оглед спазване на противоепидемичните мерки и на него могат да присъстват представители на партиите, коалициите от партии и инициативните комитети, регистрираните от тях кандидати, представители на Регионалния радио- и телевизионен център Благоевград на БНР и на БНТ.
3. Резултатът от проведения жребий да се обяви с нарочно решение на РИК по реда на чл. 72, ал. 2 от ИК.

  Решението е прието единодушно в 18.18 часа.

Настоящето решение подлежи на обжалване пред Централната избирателна комисия в срок до 3 /три/ дни от обявяването му.

При проведеното гласуване „ЗА“ гласуват 13 члена на РИК 01.

„ПРОТИВ“ няма.

Антоанета Богданова: Имаме решение 39-ПВР/НС/07.10.2021 г.

ТОЧКА РАЗНИ:

Антоанета Богданова: Колеги, изчерпахме дневния ред. Закривам заседанието на РИК.

Председател : Секретар:

 Ангел Ризов Галена Манова-Узунова

==================================================================================